CELEX: 52013PC0116
Language: hu
Date: 2013-03-06
Title: Javaslat A TANÁCS HATÁROZATA a Cseh Köztársaságnak és Lengyelországnak a közös hozzáadottértékadó-rendszerről szóló 2006/112/EK irányelv 5. cikkétől eltérő különös intézkedések alkalmazására történő felhatalmazásáról

|
			
		
		
		52013PC0116
		
			Javaslat A TANÁCS HATÁROZATA a Cseh Köztársaságnak és Lengyelországnak a közös hozzáadottértékadó-rendszerről szóló 2006/112/EK irányelv 5. cikkétől eltérő különös intézkedések alkalmazására történő felhatalmazásáról /* COM/2013/0116 final - 2013/0069 (NLE) */
			
				
		
		
			
			   	INDOKOLÁS
1.           A JAVASLAT HÁTTERE
A javaslat okai és céljai
A közös hozzáadottértékadó-rendszerről
szóló, 2006. november 28-i 2006/112/EK irányelv (a továbbiakban: héairányelv) 395.
cikke (1) bekezdése értelmében a Tanács a Bizottság javaslata alapján, egyhangúlag
eljárva bármelyik tagállamot felhatalmazhatja arra, hogy az említett
irányelvben foglaltaktól eltérő különös intézkedéseket alkalmazzon a
hozzáadottérték-adó (héa) beszedésének egyszerűsítésére vagy az adócsalás
és adókikerülés egyes típusainak megakadályozására.
A Bizottság által 2011. szeptember 26-án és 2012.
június 8-án iktatott leveleiben a Cseh Köztársaság és Lengyelország engedélyt
kért a héairányelv 5. cikkétől eltérő intézkedések alkalmazására. A
Bizottság által 2012. november 5-én iktatott levelében a Cseh Köztársaság
kiegészítette eredeti kérelmét azzal, hogy beleegyezett a lengyel kérelemben
említett egyes kiegészítésekbe. A héairányelv 395. cikke (2) bekezdésének
megfelelően a Bizottság 2012. december 5-én kelt leveleiben tájékoztatta a
többi tagállamot a Cseh Köztársaság és Lengyelország kéréséről. A
Bizottság 2012. december 10-én kelt levelében értesítette a Cseh Köztársaságot
és Lengyelországot arról, hogy birtokában van a kérelem elbírálásához
szükségesnek ítélt valamennyi információnak.
Háttér-információk
A Cseh Köztársaság és Lengyelország közötti
közúti szállítás megkönnyítése, valamint a közúti infrastruktúra a cseh-lengyel
államhatáron történő kiépítésének és karbantartásának szabályozása
céljából mindkét állam egyetértett abban, hogy megállapodásban rögzíti a
cseh-lengyel államhatáron lévő hidak építését és karbantartását,
illetőleg a közös útszakaszok karbantartását. E megállapodás-tervezet
egyszerűsítési intézkedéseket tartalmaz, amelyek a területiség elve tekintetében
eltérnek a héairányelvtől.
A megállapodás-tervezet szerint a Cseh
Köztársaság és Lengyelország – a megállapodás A. mellékletében foglalt
felelősségi körök megosztásának megfelelően – egyaránt
felelősséget vállal a határhidak és a közös útszakaszok karbantartásáért.
A megállapodás B. mellékletében foglalt
felelősségi körök megosztásának megfelelően a Cseh Köztársaság és
Lengyelország egyaránt felelősséget vállal a határhidak építéséért és azt
követő karbantartásáért.
A héa céljából a termékértékesítés,
szolgáltatásnyújtás, illetve a megállapodás A. és B. melléklete szerinti
határhidak és közös útszakaszok építésére vagy karbantartására szánt termékek
Közösségen belüli beszerzése tekintetében a szóban forgó hidak és közös
útszakaszok, valamint az ezekhez kapcsolódó építési területek azon állam
területén lévőnek tekintendők, amely a megállapodás A. és B.
melléklete szerint építésükért és karbantartásukért felel.
A szokásos szabályok alapján a területiségnek
a héairányelvben meghatározott elve megkövetelné, hogy a Cseh Köztársaság
területén megvalósuló termékértékesítés, szolgáltatásnyújtás, illetve
Közösségen belüli termékbeszerzés a cseh hozzáadottérték-adó hatálya alá
tartozzon. Hasonlóképpen, a Lengyelország területén megvalósult
termékértékesítés, szolgáltatásnyújtás és Közösségen belüli termékbeszerzés a
lengyel hozzáadottérték-adó hatálya alá tartozna. E rendelkezések alkalmazása a
munkálatok azon terület szerinti csoportosítását jelentené, ahol az egyes
munkafolyamatok megvalósultak.
A Cseh Köztársaság és Lengyelország szerint e
szabályok alkalmazása jelentős adóügyi bonyodalmakhoz vezetne a szóban
forgó munkálatokért felelős vállalkozások számára. A vállalkozásokra
nehezedő adminisztratív terhek könnyítése érdekében az említett országok
indokoltnak ítélik az eltérés iránti jelen kérelemtől függő
megállapodás-tervezetben foglalt adóügyi rendelkezéseket. A Bizottság elismeri,
hogy ebben az esetben az építési és karbantartási munkák egységes adóztatása
egyszerűsítést jelent, amely a szokásos adószabályok alkalmazásához képest
megkönnyíti az érintett vállalkozások számára az adószabályok alkalmazását.
Meglévő rendelkezések a javaslat által
érintett területen
A Tanács korábban már több alkalommal adott
felhatalmazást tagállamoknak arra, hogy határterületeken megvalósuló közlekedésiinfrastruktúra-projektek
esetében eltérjenek a területiség elvétől.
2.           AZ ÉRDEKELT FELEKKEL
FOLYTATOTT KONZULTÁCIÓK EREDMÉNYEI ÉS HATÁSVIZSGÁLATOK
Konzultáció az érdekeltekkel
Nem releváns.
Szakértői vélemények
összegyűjtése és felhasználása
Külső szakértők bevonására nem volt
szükség.
Hatásvizsgálat
A határozatjavaslat célja, hogy
egyszerűsítse a Cseh Köztársaság és Lengyelország között lévő hidak
és közös útszakaszok építéséhez és karbantartásához kapcsolódó
héa-megállapítási eljárást, következésképp a gazdaságra gyakorolt hatása
várhatóan kedvező lesz.
Az eltérés szűk alkalmazási köre miatt
azonban a hatás mindenképpen korlátozott lesz.
3.           A JAVASLAT JOGI ELEMEI
A javaslat összefoglalása
A Cseh Köztársaság és Lengyelország
felhatalmazása arra, hogy a két ország közötti határhidak és közös útszakaszok
építése és karbantartása tekintetében eltérjenek a hozzáadottérték-adó területi
alkalmazására vonatkozó szabályoktól.
Jogalap
A héairányelv 395. cikke.
4.           KÖLTSÉGVETÉSI HATÁSOK
A javaslatnak nincsenek az uniós költségvetést
érintő vonzatai.
2013/0069 (NLE)
Javaslat
A TANÁCS HATÁROZATA
a Cseh Köztársaságnak és Lengyelországnak a
közös hozzáadottértékadó-rendszerről szóló 2006/112/EK irányelv 5.
cikkétől eltérő különös intézkedések alkalmazására történő
felhatalmazásáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre,
tekintettel a közös
hozzáadottértékadó-rendszerről szóló, 2006. november 28-i 2006/112/EK
tanácsi irányelvre[1]
és különösen annak 395. cikke (1) bekezdésére,
tekintettel az Európai Bizottság javaslatára,
mivel:
(1)       A Bizottság által 2011. szeptember 26-án
és 2012. november 5-én iktatott levelében a Cseh Köztársaság és 2012. június 8-án
Lengyelország felhatalmazást kért a 2006/112/EK irányelv rendelkezéseitől
eltérő különös intézkedések alkalmazására a két tagállam közötti
határhidak és közös útszakaszok építése és karbantartása vonatkozásában.
(2)       A 2006/112/EK irányelv 395.
cikke (2) bekezdésének megfelelően a Bizottság 2012. december 5-én kelt
levelében tájékoztatta a többi tagállamot a Cseh Köztársaság és Lengyelország
kérelméről. A Bizottság 2012. december 10-én kelt levelében értesítette a
Cseh Köztársaságot és Lengyelországot arról, hogy birtokában van a kérelem
elbírálásához szükségesnek ítélt valamennyi információnak.
(3)       A különös intézkedések célja,
hogy a termékértékesítés, szolgáltatásnyújtás és az I. mellékletben felsorolt
határhidak és közös útszakaszok karbantartására, valamint a II. mellékletben
felsorolt határhidak építésére és azt követő karbantartására szánt
termékek Közösségen belüli beszerzése tekintetében a hidakat és közös
útszakaszokat, valamint az ezekhez kapcsolódó építési területeket teljes
mértékben vagy a Cseh Köztársaság, vagy Lengyelország területén belül
lévőnek tekintsék a két ország között a cseh–lengyel határon lévő
hidak építéséről és karbantartásáról, valamint a közös útszakaszok
karbantartásáról megkötendő megállapodásnak megfelelően.
(4)       Különös intézkedések
hiányában minden egyes alkalommal, amikor termékértékesítésre, szolgáltatásnyújtásra
vagy Közösségen belüli termékbeszerzésre kerül sor, meg kellene állapítani,
hogy a Cseh Köztársaság vagy Lengyelország jogosult-e az adó beszedésére. A
határhídnál vagy közös útszakaszon a Cseh Köztársaság területén végrehajtott
munkálatok után a Cseh Köztársaságban, míg a Lengyelország területén
végrehajtott munkálatok után Lengyelországban szednék be a
hozzáadottérték-adót.
(5)       Az eltérés célja ezért, hogy
egyszerűsítse az adóbeszedési eljárást a szóban forgó határhidak és közös
útszakaszok építése és karbantartása tekintetében.
(6)       Az eltérés nem gyakorol káros
hatást az Unió hozzáadottérték-adóból származó saját forrásaira,
ELFOGADTA EZT A HATÁROZATOT:
1. cikk
Az e határozat I. mellékletében említettek
szerint a cseh-lengyel államhatáron lévő hidak és közös útszakaszok
karbantartásáról, valamint az e határozat II. mellékletében említettek szerint
a cseh-lengyel államhatáron lévő hidak építéséről és azt követő
karbantartásáról szóló, a Cseh Köztársaság és Lengyelország között
megkötendő megállapodás hatálybalépésének függvényében a Bizottság ezúton
felhatalmazza a Cseh Köztársaságot és Lengyelországot arra, hogy a 2006/112/EK
irányelvtől eltérő intézkedéseket alkalmazzanak a részben a Cseh
Köztársaság, részben pedig Lengyelország területén lévő valamennyi
határhíd és közös útszakasz építésére és karbantartására vonatkozóan, a 2. és 3.
cikknek megfelelően.
2. cikk
A 2006/112/EK irányelv 5. cikkétől
eltérve, amennyiben Lengyelország területén helyezkednek el azok a határhidak
és közös útszakaszok, amelyek építése és karbantartása a Cseh Köztársaság
felelősségi körébe tartozik, továbbá adott esetben a megfelelő
építési terület, úgy ezeket a termékértékesítés és szolgáltatásnyújtás, illetve
a szóban forgó hidak és közös útszakaszok építésére vagy karbantartására szánt
termékek Közösségen belüli beszerzése céljából a Cseh Köztársaság területe
részének kell tekinteni.
3. cikk
A 2006/112/EK irányelv 5. cikkétől
eltérve, amennyiben a Cseh Köztársaság területén helyezkednek el azok a
határhidak és közös útszakaszok, amelyek építése vagy karbantartása
Lengyelország felelősségi körébe tartozik, továbbá adott esetben a
megfelelő építési terület, úgy ezeket a termékértékesítés és
szolgáltatásnyújtás, illetve a szóban forgó hidak és közös útszakaszok
építésére vagy karbantartására szánt termékek Közösségen belüli beszerzése
céljából Lengyelország területe részének kell tekinteni.
4. cikk
Ennek a határozatnak a Cseh Köztársaság és a Lengyel
Köztársaság a címzettje.
Kelt Brüsszelben, 
                                                                       a
Tanács részéről
                                                                       az
elnök
I. MELLÉKLET
A Cseh Köztársaság felelősséget vállal
a cseh-lengyel államhatáron lévő következő hídszerkezetek és közös
útszakaszok karbantartásáért:
(1)                   
az Olecka Potok vízfolyás (Oleška) feletti
hídszerkezet Jasnowice és Bukovec között, a 12/6 és I/13 határjelzések közötti
I. határszakaszon,
(2)                   
az Olza (Olše) folyó feletti hídszerkezet
(Wolności/Svobody) Cieszyn és Český Těšín között, az I/86 és a 86/1
határjelzések közötti I. határszakaszon,
(3)                   
az Olza (Olše) folyó feletti hídszerkezet
(Przyjaźni/Družby) Cieszyn és Český Těšín között, az 87/2 és az
I/88 határjelzések közötti I. határszakaszon,
(4)                   
a Piotrówka Potok vízfolyás (Petrůvka) feletti
hídszerkezet Gołkowice és Závada között, az I/156 és a 156/1 határjelzések
közötti I. határszakaszon,
(5)                   
az Odera (Odra) folyó feletti hídszerkezet (egy
régi híd beton pályaszerkezete) Chałupki és Bohumín között, a 7/4 és 7/5
határjelzések közötti II. határszakaszon,
(6)                   
az Odera (Odra) folyó feletti hídszerkezet (új híd)
Chałupki és Bohumín között, a 8/1 és 8/2 határjelzések közötti II.
határszakaszon,
(7)                   
az Opava folyó feletti hídszerkezet Wiechowice és
Vávrovice között, a 71/4 és II/72 határjelzések közötti II. határszakaszon,
(8)                   
az Opava folyó feletti hídszerkezet Dzierzkowice és
Držkovce között, a 74/1 és 74/2 határjelzések közötti II. határszakaszon,
(9)                   
az Opava folyó feletti hídszerkezet Branice és
Úvalno között a 85/4 és 85/5 határjelzések közötti II. határszakaszon,
(10)               
az Opawice (Opavice) folyó feletti hídszerkezet
Krasne Pole és Krnov városának Krásné Loučky kerülete között, a 97/11 és
II/98 határjelzések közötti II. határszakaszon,
(11)               
az Opawica (Opavice) folyó feletti hídszerkezet
Lenarcice és Linhartovy között, a 99/8 és 99/9 határjelzések közötti II.
határszakaszon,
(12)               
az Oleśnica Potok vízfolyás (Olešnice) feletti
hídszerkezet Podlesie és Ondřejovice között (a sportpályánál), a 155/3a és
155/3b határjelzések közötti II. határszakaszon,
(13)               
az Oleśnica Potok vízfolyás (Olešnice) feletti
hídszerkezet Podlesie és Ondřejovice között (a Rejvíz út
kereszteződésénél), a 155/9 és 155/10 határjelzések közötti II.
határszakaszon,
(14)               
az Oleśnica Potok vízfolyás (Olešnice) feletti
hídszerkezet Podlesie és Ondřejovice között (az Ondřejovice
gépgyárnál), a 157/8 és II/158a határjelzések közötti II. határszakaszon,
(15)               
az Orlica (Divoká Orlice) folyó feletti
hídszerkezet Niemojów és Bartošovice v Orlických horách között, a III/102 és
III/103 határjelzések közötti III. határszakaszon,
(16)               
az Orlica (Divoká Orlice) folyó feletti
hídszerkezet Mostowice és Orlické Záhoří között, a III/113 és III/114 határjelzések
közötti III. határszakaszon,
(17)               
az Orlica (Divoká Orlice) folyó feletti
hídszerkezet Lasówka és Orlické Záhoří, Bedřichovka kerülete között,
a 117/8 és III/118 határjelzések közötti III. határszakaszon,
(18)               
a Lubota Potok vízfolyás (Oldřichovský potok)
feletti hídszerkezet Kopaczów és Oldřichov na Hranicích között, a IV/144
és 144/1 határjelzések közötti IV. határszakaszon,
(19)               
a Lubota Potok vízfolyás (Oldřichovský potok)
feletti hídszerkezet Porajów és Hrádek nad Nisou között, a 145/16 és IV/146
határjelzések közötti IV. határszakaszon,
(20)               
Leszna Górna és Horní Lištná között, a I/60 és 60/3a,
60/3b határjelzések közötti I. határszakaszon elhelyezkedő, 0,333 km
hosszú közút,
(21)               
Chałupki és Šilheřovice között, a 11/4a, 11/4b
és II/12 határjelzések közötti II. határszakaszon elhelyezkedő, 0,671 km
hosszú közút,
(22)               
Kopaczów és Oldřichov na Hranicích között, a
IV/142 és 142/14a, 142/14b határjelzések közötti IV. határszakaszon
elhelyezkedő, 0,867 km hosszú közút.
Lengyelország felelősséget vállal a
cseh-lengyel államhatáron lévő következő hídszerkezetek és közös
útszakaszok karbantartásáért:
(1)                   
az Olza (Olše) folyó feletti hídszerkezet Cieszyn
és Chotěbuz között, a 91/3 és 91/4 határjelzések közötti I.
határszakaszon,
(2)                   
az Odera folyó feletti hídszerkezet (egy régi híd
acél pályaszerkezete) Chałupki és Bohumín között, a 7/4 és 7/5
határjelzések közötti II. határszakaszon,
(3)                   
a Strachowicki Potok vízfolyás (Strahovický potok)
feletti hídszerkezet Krzanowice és Rohov között, a 35/12 és 35/13 határjelzések
közötti II. határszakaszon,
(4)                   
az Opawa (Opava) folyó feletti hídszerkezet
Boboluszki és Skrochovice között, a 81/8 és 81/9 határjelzések közötti II.
határszakaszon,
(5)                   
az Opawica (Opavice) folyó feletti hídszerkezet
Chomiąża és Chomýž között, a II/96 és 96/1 határjelzések közötti II. határszakaszon,
(6)                   
a Wielki Potok vízfolyás (potok Hrozová) feletti
hídszerkezet Pielgrzymów és Pelhřimovy között, a 108/2 és 108/3
határjelzések közötti II. határszakaszon,
(7)                   
a Ciekłec Potok vízfolyás (potok Hrozová)
feletti hídszerkezet Równe és Slezské Rudoltice között, a 110/7 és 110/8
határjelzések közötti II. határszakaszon,
(8)                   
a Graniczny Potok vízfolyás (Hraniční potok)
feletti hídszerkezet (áteresz) Trzebina és Bartultovice között, a II/135 és 135/1
határjelzések közötti II. határszakaszon,
(9)                   
a Łużyca Potok vízfolyás (Lužický potok)
feletti hídszerkezet (áteresz) Czerniawa Zdrój és Nove Mesto pod Smrkem között,
a 66/23 és IV/67 határjelzések közötti IV. határszakaszon,
(10)               
Puńców és Kojkovice u Třince között, a I/65a,
I/65b és I/67a, I/67b határjelzések közötti I. határszakaszon
elhelyezkedő, 0,968 km hosszú közút,
(11)               
Chałupki/Rudyszwałd és Šilheřovice
között, a II/12 és 12/8 határjelzések közötti II. határszakaszon
elhelyezkedő, 0,917 km hosszú közút,
A hídszerkezetek és osztott útszakaszok helyét
meghatározó határjelzések számai megfelelnek a Lengyel Köztársaság és a Cseh
Köztársaság között 1995. január 17-én Prágában a közös államhatárról kötött
megállapodás 10. cikke (4) bekezdése alapján összeállított határdokumentációban
foglaltaknak.
II.
MELLÉKLET
A Cseh Köztársaság felelősséget vállal
a cseh-lengyel államhatáron lévő következő hídszerkezetek építéséért
és azt követő karbantartásáért:
(1)                   
Cieszyn és Český Těšín között (a
sportpályához vezető gyaloghíd), az I/85 és a 84/4 határjelzések közötti
I. határszakaszon az Olza (Olše) folyó feletti hídszerkezet
(Wolności/Svobody),
(2)                   
az Olza (Olše) folyó feletti hídszerkezet Cieszyn
és Český Těšín között (egy vasúti hídnál lévő gyaloghíd), a 88/7
határjelzésnél lévő I. határszakaszon,
(3)                   
az Olza (Olše) folyó feletti hídszerkezet Olza és
Bohumín városának Kopytov kerülete között (gyaloghíd), az I/182 és 182/1
határjelzések közötti I. határszakaszon,
(4)                   
az Orlica (Divoká Orlice) folyó feletti
hídszerkezet Niemojów és Bartošovice v Orlických horách között, a 101/32
határjelzésnél lévő III. határszakaszon,
(5)                   
az Orlica (Divoká Orlice) folyó feletti
hídszerkezet Poniatów és Bartošovice v Orlických horách, Neratov kerület között
(gyaloghíd), a III/106 határjelzésnél lévő III. határszakaszon,
(6)                   
az Orlica (Divoká Orlice) folyó feletti
hídszerkezet Rudawa és Bartošovice v Orlických horách, Podlesí kerület között
(gyaloghíd), a 107/9 és 107/10 határjelzések közötti III. határszakaszon.
Lengyelország felelősséget vállal a
cseh-lengyel államhatáron lévő következő hídszerkezetek építéséért és
azt követő karbantartásáért:
(1)                   
az Olza (Olše) folyó feletti hídszerkezet Cieszyn
és Český Těšín között (európai gyaloghíd), az I/87 határjelzésnél
lévő I. határszakaszon,
(2)                   
az Olza (Olše) folyó feletti hídszerkezet
Hażlach-Pogwizdów és Karviná városának Louky nad Olší kerülete között
(gyaloghíd), a 98/6 és I/99 határjelzések közötti I. határszakaszon,
(3)                   
az Opawica (Opavice) folyó feletti hídszerkezet
Chomiąża és Chomýž között (gyaloghíd), a 95/2 és 95/3 határjelzések
közötti II. határszakaszon,
(4)                   
az Orlica (Divoká Orlice) folyó feletti
hídszerkezet Niemojów és Bartošovice v Orlických horách, Vrchní Orlice kerület
között (gyaloghíd), a III/104 és 104/1 határjelzések közötti III.
határszakaszon,
(5)                   
az Orlica (Divoká Orlice) folyó feletti
hídszerkezet Rudawa és Bartošovice v Orlických horách, Nová Ves kerület között
(gyaloghíd), a 108/2 és 108/3 határjelzések közötti III. határszakaszon.
A hídszerkezetek helyét meghatározó
határjelzések számai megfelelnek a Lengyel Köztársaság és a Cseh Köztársaság
között 1995. január 17-én Prágában a közös államhatárról kötött megállapodás 10.
cikke (4) bekezdése alapján összeállított határdokumentációban foglaltaknak.
[1]               HL L
347., 2006.12.11., 1. o.